Ons superster Oscar: "Roem nie altyd great' | Ons praat met | SARIE
CHANTELL STANDER 'My lewe ná Egoli + jong liefde' Koop Nuut in Winkel Aanlyn-tydskrif Bekendes Het jy gehoor? Ons praat met Op die rooi tapyt Voorbladvoorkoms Skoonheid Het jy gehoor? Ons hou van Skoonheidstories Stap vir stap Mode Het jy gehoor? Ons hou van Modestories Dra dit só Lewe + Liefdes My kind Verhoudings Eie stories Werk + geld Boeke Flieks Reise Motors Hieroor praat mense Kos Resepte Kosstories Proe-blog Stap vir stap Julle resepte Woon Ons hou van Dekorstories Maak dit self Julle hoekies Gesond BEWEEG SA Gesondheidstories Dieet Oefen Intiem Bruid Tuis » Bekendes » Ons praat met » Ons superster Oscar: "Roem nie altyd great' Ons superster Oscar: "Roem nie altyd great' Deur Charis Labuschagne, SARIE Februarie 2013
Foto's: Leana Clunies-Ross Galery Londen 2012 was Oscar Pistorius se plek en tyd. Die wêreld was sy gehoor en hy het geskiedenis gemaak by die Olimpiese en Paralimpiese Spele. En nou wil almal 'n stukkie van ons 'Blade Runner' hê. Maar vir sy suster, Aimée, is hy steeds net die Oscar van hul kleintyd . . . Só het Oscar Pistorius in die Februarie-uitgawe van SARIE vertel. Hy leef teen die pas wat sy glimmende lemme in die pylvak afstorm –
blitsvinnig! Kyk jy na Oscar Pistorius se Twitter-inskrywings, lyk dit asof hy nie 'n oomblik stilsit nie. Sedert September was hy in die Seychelle, New York, Las Vegas, Londen, Parys . . .
Hy het ook op tydskrifvoorblaaie soos dié van The New York Times Magazine verskyn en plaaslik op GQ. Suid-Afrika se manlike weergawe van Charlize Theron?
Hy glimlag skaam. "Jy gaan my nou laat bloos."
Op sy verjaardag op 22 November het die aktrise Denise Richards getwiet: "Happy Birthday!!!!!!!!!" Ja, dié Denise Richards, eks-Bond-meisie. En toe word sy verjaardag boonop een van die mees bespreekte onderwerpe op Twitter in Suid-Afrika.
Sy het nooit gedink Oscar sou so 'n groot ster word nie, vertel die 23-jarige Aimée, wat in Investec se kliëntediens-afdeling werk, vroeër in ons onderhoud. "Ek het gedink hy sal seker 'n argitek word. Hy stel baie belang in argitektuur."
Aimée is een van sy beste vriendinne, sê Oscar. "Sy gee goeie raad. Sy is baie volwasse vir haar ouderdom. Sy is eintlik soos my ouer suster," lag hy. (Hulle het ook 'n ouer broer, Carl.)
Tydens die fotosessie is dit duidelik dié twee het 'n sterk band. Hulle lag en maak grappies, trek mekaar se been. "Aimée is so mooi, sy is besig om my heeltemal te oorskadu," terg Oscar.
Weg is Oscar die super-atleet. Vandag is hier net 'n broer en suster wat kleintyd in Johannesburg saam fiets gery het.
Jy is nou 'n groter ster as ooit . . . As jy 'n rolprentster of 'n sanger is, is roem goed, want dit help jou inkomste. Maar as jy 'n sportman is, kan dit maklik jou aandag van jou loopbaan aflei. Roem is wonderlik vir
borge en dinge, maar uiteindelik wil jy 'n suksesvolle loop-baan in sport hê. En om dít te kan doen moet jy kan fokus.
Jy het 'n besige skedule. Hoe gereeld is jy by die huis?
Ek is so vier maande van die jaar in Suid-Afrika. Die afgelope twee jaar het ek 'n huis in Gemona, Italië, waar ek vier maande van die jaar bly omdat ek daar oefen. My huis daar is tussen die berge en dis so rustig en stil. Hoekom juis daar?
Ek het in 2010 'n praatjie daar gelewer en die burgemeester ontmoet. Hy wou by my weet of ek dit sal oorweeg om daar te oefen en my gevra wat ek nodig het. Ses maande later kon ek na geriewe gaan kyk wat hy spesiaal vir my laat bou het. Ek het my eie atletiekbaan en 'n gimnasium. Dis net makliker om van daar af te vlieg en aan wedlope te gaan deelneem. Ek hoef nie oor kontinente te vlieg nie en die vlugte is baie korter.
Hoe kry jy deesdae tyd om te oefen?
Ek máák tyd. Ek het lidmaatskap by 'n gimnasium in Pretoria wat 24 uur van die dag oop is. Ek was al in die middel van die nag daar. Ek het 'n goeie span wat my lewe so maklik moontlik maak. Hulle maak ook seker ek eet reg en slaap genoeg.
Jy en jou suster, Aimée, is na aan mekaar.
Sy was nog altyd 'n baie goeie vriendin. Ons kyk mooi na mekaar. Sy gaan uit haar pad om klein dingetjies vir my te doen en help my met die dinge waarvoor ek nie tyd het nie. As my PA besig is, hardloop Aimée rond en maak vir my haarafsprake. Soms sny sy sommer self my hare! Ek dink sy gee te veel van haarself. Sy's een van daai mense wat jy maklik as vanselfsprekend aanvaar omdat sy so sag is. Maar sy is stout, hoor . . .
Ek en my broer het in 'n stadium vir haar sakgeld gegee. Toe ek hom een keer bel, het hy gesê hy is in die bank, besig om geld vir Aimée oor te plaas. Hy vertel toe hy gee haar elke maand 'n bietjie ekstra geld omdat sy nie uitkom nie. Ek sê toe vir hom sy doen dit met my ook! Sy is besig om ons al twee 'n rat voor die oë te draai. Sy het 'n taamlike goeie salaris verdien vir iemand van 18. [Lag.] Toe maak ons maar asof ons haar nie uitgevang het nie en gee elke maand ekstra geld totdat sy begin werk het.
In jou loopbaan was daar al baie toekennings en eerbewyse. Sommige daarvan was vir sport en ander was vir jou sexy voorkoms.
Hanteer jy negatiewe publisiteit makliker
soos jy ouer word?
Die koerante was vol van jou verhouding
wat verbrokkel het. [Luidens berigte het sy meisie hom glo verneuk en Oscar het gedreig om die ander man se bene te breek.] Hoe hanteer jy dit?
Sal jy dit ooit oorweeg om permanent
oorsee te gaan woon?
Vier maande daarvan is aaneenlopend. As ek dan terugkom, wil ek net YFM luister en ek eet byna vir 'n week pap. [Lag.] Daar sal altyd 'n deel van my wees wat smag om in Suid-Afrika te wees. Verwante artikels
Agter die skerms met Oscar en sus Aimée
SARIE Januarie 2013 | Kommentaar: 3 Oscar Pistorius se roem het ná die 2012 Olimpiese Spele nuwe hoogtes bereik. Maar vir sy suster, Aimée, is hy steeds net die Oscar van hul kleintyd ... Kom kuier saam agter die voorbladskerms. Aimée oor haar broer, Oscar
SARIE Maart 2013 | Kommentaar: 5 Vir sy suster, Aimée, is hy steeds net die Oscar van hul kleintyd ... Wie gaan Oscar Pistorius speel in 'nuwe fliek'?
SARIE Maart 2013 | Kommentaar: 9 Die drama om Oscar Pistorius en die skietvoorval waarin hy op Valentynsdag sy meisie, Reeva Steenkamp, doodgeskiet het, het na bewering ook die fliekwêreld aangegryp. En die groot vraag op almal se lippe: Wie gaan die rol van Oscar vertolk? 5 Inspirasies vandag